Tv-tähti: "Homouteni ei ole isälleni helppoa" | Viihde | Iltalehti.fi
Tv-tähti: "Homouteni ei ole isälleni helppoa"
Torstai 4.8.2011 klo 09.30
Iltalehti tapasi Monte Carlon tv-festivaaleilla Modernin perheen tuoreen Emmy-ehdokkaan Jesse Tyler Fergusonin.
Jesse Tyler Fergusonin roolihahmossa on paljon yhtäläisyyksiä hänen omaan elämäänsä.
Jesse Tyler Ferguson IL-TV:n haastattelussa
torstaisin MTV3:lla
Jesse Tyler Ferguson myöntää roolin olevan hänenkaltaiselleen teatterinäyttelijälle suoranainen unelmarooli.
- Omassa elämässäni on sarjasta tuttuja elementtejä. Minulla ei ole lasta, joten isyys on vierasta. Mutta kohtaukset, jossa Camin kanssa vietämme iltaa ystäviemme seurassa ovat kuin suoraan omasta elämästäni.
Sarjassa Jesse esittää Mitchiä, joka on ollut yhdessä Cameronin (Eric Stonestreet) kanssa viisi vuotta ja pari on adoptoinut vietnamilaisen Lily-tyttövauvan. Mitchin isä Jay (Ed O'Neill) ei ole aivan sinut poikansa homouden ja elämänkumppanin kanssa. Tämäniltaisessa jaksossa miehet koettavatkin parantaa suhdettaan perinteisellä meteoriitti-illalla.
- Suhteeni omaan isääni on hyvin paljon samanlainen kuin sarjaisääni. Homouteni ei ole hänelle aina helppoa, mutta pikkuhiljaa hän oppii hyväksymään sitä, joten tämä rooli tuntuu siksikin niin aidolta.
Torstai-iltaisin MTV3:lla esitettävä Moderni perhe on Amerikan tämän hetken ykköskomedia niin katsojaluvuissa kuin myös palkinnoissa. Sarja on ehdolla jopa 17 Emmyn saajaksi ja peräti kuusi näyttelijää sai henkilökohtaiset ehdokkuudet. Kaikki sarjan neljä miestä, Ferguson, Stonestreet, O'Neill ja Ty Burrell saivat ehdokkuudet ja itse sarja on ehdolla vuoden komediaksi.
Katso IL-TV:stä Jesse Tyler Fergusonin videohaastattelu, jossa hän kertoo näyttelemisestä Eric Stonestreetin kanssa ja mitä sarjassa ensi kaudella tapahtuu.